[{"text_idx": "#000000", "text": "Transira Estraro de IEA 2017"}, {"text_idx": "#000001", "text": "C\u0302iuj afis\u0302oj de Web Admin"}, {"text_idx": "#000002", "text": "La retejon ni prilaboras. La aktualaj novaj\u0302oj, raportoj, informoj de niaj asociaj agadoj trovig\u0302as c\u0302e Instagram. Sekvu nin!"}, {"text_idx": "#000004", "text": "La 19an de decembro, IEA okazigis komunan feston por celebri la tagon de Zamenhof kiel aliaj esperantistoj en tuta mondo. C\u0302ifoje la festo okazis virtuale per Zomo (Zoom) kun partoprenantoj el Japanio, Koreio, Tajvano, Tajlando, Vietnamio, Singapuro, Pollando, Rusio kaj Indonezio. La festo komenc\u0302igis en la vespero lau\u0306 la g\u0302akarta tempo, je la 20h00 g\u0302is 22h00."}, {"text_idx": "#000005", "text": "En la komenco, c\u0302iuj partoprenantoj havis s\u0302ancon por memprezenti per speciala nomo kiu estas donita nu ren tiu c\u0302i festo. Estas Lingvo Internacia, Paco, Amikeco, Frateco kaj tiel plu. Ili priskribas la signifon de la nomo au\u0306 diras la opinion. Poste, kelkaj partoprenantoj deklamis kune la poemojn de Zamenhof kies titolo estas \u2018Al la esperantistoj kaj La Vojo\u2019."}, {"text_idx": "#000006", "text": "En la sekvonta programo, c\u0302iuj amuzig\u0302is per ludoj. La partoprenantoj respondis al demandoj pri vivo de Zamenhof per Kahoot, la apo kiu estas uzata por krei virtualajn ludojn. Post ludi, la partoprenantoj povas au\u0306skulti prelegeton pri kiel krei verdan stelon per paperfaldado kiel arto de origamio."}, {"text_idx": "#000007", "text": "Kiam la tempo venis por kune mang\u0302i kaj trinki, c\u0302iuj levigis sian trinkaj\u0302on por virtuala tosto dirante frazojn \u201cjen via sano...Felic\u0302an Zamenhofan Tagon!\u201d En tiu c\u0302i okazo, c\u0302iuj havis pli malpli du minutojn por esprimi sian senton au\u0306 opinion pri Esperanto au\u0306 Zamenhof. En la lasta sesio, ili kune fotig\u0302is kun kelkaj kiuj ankorau\u0306 restis g\u0302is la fino de la festo. Dankon al c\u0302iuj!"}, {"text_idx": "#000008", "text": "La Virtuala Enkonduko de Esperanto"}, {"text_idx": "#000009", "text": "La 13an de novembro, Ilia, la estrarano de IEA estis invitita de eduka platformo \u201cAccelerate By LP3i\u201d por enkonduki Esperanton. La agado okazis virtuale per Zomo (Zoom). Partoprenis c\u0302irkau 20 personoj el diversaj partoj en Indonezio. Kelkaj de ili estas tute komencantoj au\u0306 neniam antau\u0306e au\u0306dis pri Esperanto."}, {"text_idx": "#000010", "text": "La organizantoj malfermis la programon kaj salutis al c\u0302iuj partoprenantoj. Ili intence okazigis tiun c\u0302i eventon c\u0302ar ili pensas ke Esperanto estas lerninda precipe al junuloj kiuj havas grandan entuziasmon pri lingvo. Post la salutado, la enkoduko komencig\u0302is kun g\u0302enerala informo pri Esperanto. Gvidante la grupon, Ilia iom parolis pri historio de Esperanto kaj kial g\u0302i estas utila kaj lerninda. Ankau\u0306 avantag\u0302oj lerni Esperanton."}, {"text_idx": "#000011", "text": "En la dua sesio, la partoprenantoj lernis la bazon de Esperanto kaj donis tempon al ili demandi ion ajn pri la leciono. Ili lernis kiel elparoli la alfabetojn, krei simplan frazon kaj spekti filmeton pri UK en Varsovio kiu montris la kongresanojn el Indonezio en 1959. Pere de tiu filmeto, oni povas iom vidi ke Esperanto estas parto de nia historio. La enkonduko dau\u0306ris dum horoj kun sukceso."}, {"text_idx": "#000012", "text": "Dimanc\u0302on, la 19an de Septembro sukcese okazis la paroliga sesio kiun ni regule organizas. C\u0302ifoje la partoprenintoj ne nur estas indonezianoj sed ankau\u0306 partoprenis 5 vjetnamaj amikoj dank\u2019 al amikino Tran Hoan (G\u0302ojo), kiu diskonigis la agadon inter siaj lernantoj. La temo de la paroliga sesio estis \u201cKiel atingi vian celon\u201d. Dum du horoj, la partoprenintoj havis s\u0302ancon prezenti kaj paroli pri sia celo kaj kiel ili ating\u0302is au\u0306 ating\u0302os g\u0302in. Iu parolis pri kurado de 1,000 kilometroj, aliaj parolis pri sano, hobio, c\u0302iutagaj\u0302oj, laboro kaj limigo pri uzado de sociaj retoj."}, {"text_idx": "#000013", "text": "En c\u0302iu paroliga sesio, kaj post la prezento, aliaj partoprenantoj rajtas starigi demandojn kaj komenti. Ekzemple pri limigo de uzado de sociaj retoj, kelkaj ankau\u0306 havas similan celon. Ili samopinias ke estas grave utiligi la tempon per aliaj aktivaj\u0302oj pli sanigaj kaj utilaj anstatau\u0306 pasigi tempon per sociaj retoj. En la paroliga sesio, la partoprenanto ankau\u0306 povas lerni novajn vortojn kaj la gramatikon. La video de c\u0302i tiu paroliga estas spektebla c\u0302e "}, {"text_idx": "#000014", "text": "Au\u0306stralia Esperanto-Asocio (AEA) havas interesan agadon kiu regule okazas unufojo monate. La c\u0302iumonata prelegserio per Zoom prezentas interesajn prelegojn de esperantistoj el diversaj landoj. Ili parolas pri diversaj temoj ne nur rilate al Esperanto sed ankau\u0306 kulturoj, sociaj fenomenoj, sciencoj kaj tiel plu. Por prezenti ion en tiu c\u0302i arang\u0302o, oni povas kontakti kaj proponi temon al la .au"}, {"text_idx": "#000015", "text": "Hodiau\u0306 tagmeze, Ilia Dewi prezentis pri podkasto en la indonezia. Kun la pseu\u0306donimo \u2018Belverdulino\u2019, s\u0302i utiligas podkaston por reklami kaj informi Esperanton al indonezianoj precipe junuloj kiuj plejparte au\u0306skultas podkaston. Kelkaj partoj de la prelego fus\u0302is pro la malforta retkonekto sed g\u0302enerale bone okazis. La video de la prelego trovig\u0302as en la jutuba kanalo, Esperanto Aus\u0302tralia kun aliaj videaj\u0302oj de c\u0302iumonata prelegserio."}, {"text_idx": "#000016", "text": "Intervjuo en Radio Imelda 104.4 FM"}, {"text_idx": "#000017", "text": "Okaze de Esperanto-tago, ni klopodis kontakti j\u0302urnalistojn kaj radio-elsendoj por reklami Esperanton. Unu radio-elsendo en la urbo Semarang, radio Imelda 104.4 FM akceptis la proponon por aperigi Esperanton en sia matena programo \u201cRolling in The Morning\u201d. La estrarano de nia asocio, Ilia estis intervjuita en la 6an de augusto kun la temo \u2018134 jaroj de Esperanto, La Monda Lingvo por Kunlaborado kaj Paco\u2019. Dum 30 minutoj pere de rekta elsendo de instagram kaj samtempe elsendita per radio, la anoncisto intervjuis kaj demandis interesajn demandojn rilate al la tago de Esperanto, la movado, la lernado de Esperanto kaj la funkcioj en la internacia komunikado."}, {"text_idx": "#000018", "text": "Estis interesa parto kiam la anoncisto iom lernis la vortojn en Esperanto. Li rimarkis ke la vortoj iom similas kun aliaj fremdaj lingvoj kaj la gramatiko estas simpla. Ni esperas ke pere de tiu intervjuo, la au\u0306skultantoj ekkonis Esperanton."}, {"text_idx": "#000019", "text": "Hodiau\u0306 la 26an de julio estas celebrata mondvaste kiel Esperanto-tago. Antau\u0306 134 jaroj, la 26an de julio 1887 aperis en varsovio la unua lernolibro por Esperanto en rusa lingvo. Kelkaj monatoj poste sekvis eldonoj en la lingvoj pola, germana kaj franca. La titolo de la Unua Libro estis \u2018Internacia Lingvo\u2019. Kiel au\u0306toro estis indikita, d-ro Zamenhof, la pseu\u0306donimo de la tiutempe 27-jara okulkuracisto d-ro Ludoviko Zamenhof \u2018Esperanto\u2019 signifas persono kiu esperas \u2013 tiel estig\u0302is la nomo de la lingvo. Dum la jardekoj de sia ekzisto, Esperanto evoluis al vivanta lingvo kiu c\u0302iutage estas parolata kaj uzata de miloj da homoj en la tuta mondo en pli ol 130 landoj. La esperanto-parolantoj au\u0306 esperantistoj parolas Esperanton kiel duan lingvon por konversacii kun homoj el multaj aliaj landoj kaj kulturoj \u2013 dum internaciaj renkontig\u0302oj, dum vojag\u0302oj au\u0306 dum virtualaj kunvenoj en la reto. Esperanto vivas. Esperanto estas interpopola interkomprenig\u0302o. Felic\u0302an Esperanto-Tagon!"}, {"text_idx": "#000020", "text": "Hodiau\u0306, la 7an de aprilo 2021, Indonezia Esperanto-Asocio festas sian 8-an datrevenon."}, {"text_idx": "#000022", "text": "En c\u0302i tiu bona okazo, kiel reprezentanto de Indonezia Esperanto-Asocio, mi elkore dankas al c\u0302iu membro de la asocio, la aktivuloj kaj indoneziaj esperantistoj, kiuj jam subtenis, kunlaboris kaj kontribuis al la agadoj de IEA."}, {"text_idx": "#000023", "text": "Hodiau\u0306, la Indonezia Esperanto-Asocio festas la 8an datrevenon ekde la fondig\u0302o la 7an de April 2013."}, {"text_idx": "#000024", "text": "Ekde la komenco, la Indonezia Esperanto-Asocio havas celon kaj mision por subteni kaj progresigi la Esperanto-movadon en Indonezio."}, {"text_idx": "#000025", "text": "Ni bone komprenas ke Esperanto ne nur estas lingvo por faciligi la internacian komunikadon sed g\u0302i ankau\u0306 havas valorojn de egaleco, paco kaj amikeco, pri kiuj ni nepre parolu por realigi la harmonian vivon en diverseco, precipe en la internaciaj rilatoj."}, {"text_idx": "#000026", "text": "Konsiderante, ke ankorau\u0306 ekzistas multaj mankoj, ni, la estraranoj de IEA dau\u0306re plibonigas nian funkciadon kaj invitas c\u0302iun membron subteni la agadojn de nia asocio kadre de progreso de la movado."}, {"text_idx": "#000027", "text": "En c\u0302i tiu okazo, ni volas danki al alilandaj esperantistoj precipe Heidi Goes el Belgujo, SO Gilsu el Koreio kaj INUMARU Fumio el Japanio, kiuj kunlaboris kun indoneziaj esperantistoj por starigi la asocion IEA."}, {"text_idx": "#000028", "text": "Ni ankau\u0306 elkore dankas al Universala Esperanto-Asocio (UEA), kiu subtenas niajn membrojn por membrig\u0302i c\u0302e UEA. Koran dankon al Aus\u0302tralia Esperanto-Asocio, NovZelanda Esperanto-Asocio, kiuj kune realigis la komunan kongreson \u2018Trilanda Kongreso\u2019 kiu okazis en 2016 kaj 2018."}, {"text_idx": "#000029", "text": "Multan dankon al IREA (Irana Esperanto-Asocio), kiu multe helpis kaj helpas por okazigi la virtualan bazan kurson por indonezianoj. Tiu kurso komencig\u0302is meze de la pasinta jaro 2020."}, {"text_idx": "#000030", "text": "Certe, ankorau\u0306 multege da helpoj de aliaj homoj kaj asocioj ni ricevis por realigi niajn rolojn en la movado, tamen ni ne povas c\u0302ion mencii."}, {"text_idx": "#000031", "text": "Por lastaj vortoj, nome de Indonezia Esperanto-Asocio, mi instigas c\u0302iun membron de IEA labori kurag\u0302e, optimisme kaj kreeme por progresigi la Esperantan movadon en Indonezio."}, {"text_idx": "#000032", "text": "Ekde januaro 2021, Indonezia Esperanto-Asocio organizas la novan agadon per la socia kanalo, instagramo @asosiasiesperanto. Ilia, la estrarano de nia asocio gvidas la parolon kun invititaj parolantoj. En la unua rekta elsendo kiu okazigis en la 16an de januaro, la membro de asocio, Adam el urbo Bandung estis invitita por babili pri sia sperto kiam li unua fojo konis Esperanton kaj komencis la memlernadon. Adam ankau\u0306 rakontis kiel li trovis la ligon al IEA kaj nun li estas unu de aktiva membro de nia asocio. Dank\u2019 al li pro la agrabla babilado."}, {"text_idx": "#000033", "text": "La 30an de januro, la dua rekta elsendo okazis kun juna esperantisto, Victor kiu log\u0302as en urbo Depok. C\u0302ifoje la temo estas pri avantag\u0302oj de Esperanto. Victor kaj Ilia malkovris kelkajn avantag\u0302ojn se oni lernas kaj uzas Esperanton. Lernante Esperanton oni povas amikigi kun multaj homoj el diversaj landoj. Oni povas ankau\u0306 lerni aliajn fremdajn lingvojn pli rapide post la lernado de Esperanto pro g\u0302ia propedeutika valoro. Por tiuj kiuj s\u0302atas vojag\u0302i, ili povas utiligi la pasportan servon. Tiel oni povas resti en la domo de esperantistoj kiuj pretas gastigi la alilandan esperantiston dum sia vojag\u0302o. Certe tiu ne nur donas financan avantag\u0302on sed pli grava estas la kultura inters\u0302ang\u0302o. Tiam oni povas mem sperti la lokan kutimon kaj interagi kun lokaj homoj. La babilado dau\u0306ris unu horon kun konkludo ke Esperanto estas lerninda. Dank\u2019 al Victor pro la afabla babilado."}, {"text_idx": "#000034", "text": "La rekta elsendo okazas du fojoj monate kaj respektebla en IG TV (televido) @asosiasiesperanto."}, {"text_idx": "#000035", "text": "La Paroliga Sesio en Januaro"}, {"text_idx": "#000037", "text": "En c\u0302iuj sesioj, la partoprenantoj havis s\u0302ancon paroli pri temoj kiuj estis informitaj per retmesag\u0302o post la alig\u0302o. La 10an de januaro, oni parolis pri kion vi faros por Esperanto se vi estus miliardulo. Estis amuza kaj agrabla interbabilado c\u0302ar aliaj ankau\u0306 havis s\u0302ancon por demandi al la parolantoj kaj lernas la novajn vortojn. La paroliga sesio dau\u0306ris du horoj inter la 8a g\u0302is la 10a horo vespere. La venonta sesio okazos en februaro kun aliaj interesaj temoj kaj ankau\u0306 malfermig\u0302as al alilandanoj. Oni ankau\u0306 povas legi la mallongajn raportojn kaj afis\u0302on pri paroliga sesio c\u0302e instagramo @asosiasiesperanto. Sekvu nin!"}, {"text_idx": "#000038", "text": "Aligu Kongreso de Esperanto 2016"}]